**เอสซีจีจัดเต็ม 4 สินค้าและโซลูชันสุดล้ำภายใต้ธีม Passion for Inclusive Green Growth งาน IP Fair 2024**

**เอสซีจี** โดย**นายนิวัฒน์ อธิวัฒนานนท์ Polymers Technology & Product Development Director บริษัทไทยโพลิเอททีลีน จำกัด** ร่วมพิธีเปิดงานมหกรรมทรัพย์สินทางปัญญา หรือ IP Fair 2024 ซึ่งจัดขึ้นภายใต้แนวคิด "The X Power สุดยอดความคิด นำเศรษฐกิจด้วยทรัพย์สินทางปัญญา" โดยมีนายวุฒิไกร ลีวีระพันธุ์  ปลัดกระทรวงพาณิชย์ เป็นประธานพิธีเปิดงาน ทั้งนี้ เอสซีจีได้นำเสนอ 4 สินค้าและโซลูชันจากทุกธุรกิจ ภายใต้ธีม Passion for Inclusive Green Growth

**1. วัสดุทางเลือกใหม่จากนวัตกรรมรีไซเคิล Nets Up จาก SCGC**

**** Nets Up x SCGC โชว์นวัตกรรมรีไซเคิลจากอวนประมงที่ไม่ใช้แล้ว สู่ Marine Material หนึ่งในนวัตกรรมที่สร้างสรรค์และสื่อสารภายใต้แบรนด์ NetsUp ที่ SCGC ขอรับความคุ้มครองเครื่องหมายการค้าต่อกรมทรัพย์สินทางปัญญา ซึ่งการออกแบบเครื่องหมายการค้า NetsUp มีแรงบันดาลใจมาจากรูปของอวนประมง ซึ่งโครงการนี้เป็นการนำอวนประมงเก่าใช้แล้วนำกลับเป็นวัตถุดิบหลักในการแปรสภาพเป็นเส้นใยผ้าและผลิตเป็นสินค้าให้กับภาคอุตสาหกรรมแฟชั่นและสิ่งทอ ส่วนของคำว่า “NetsUp” มาจากการผนึกกำลังของพันธมิตรที่มีเป้าหมายร่วมกันในการสร้างสรรค์นวัตกรรมเพื่อรักษาสิ่งแวดล้อมโดยนำวัตถุดิบที่ไม่มีมูลค่าที่อาจกลายเป็นขยะผ่านกระบวนการเพื่อให้ออกมาเป็นวัสดุใหม่ที่มีมูลค่าและสามารถทำประโยชน์ได้ต่อไปในเชิงพาณิชย์ ซึ่งเป็นการพัฒนาศักยภาพผู้ประกอบการไทยในการแข่งขันบนเวทีโลกภายใต้หลักเศรษฐกิจหมุนเวียน หรือ Circular Economy

**2. บรรจุภัณฑ์อาหารปลอดภัย Fest by SCGP**

SCGP เริ่มต้นจากความใส่ใจสุขภาพและความปลอดภัยของผู้บริโภค เพื่อความสะดวกสบายในการใช้ชีวิตของผู้คนในยุคปัจจุบัน โดยนำเสนอผลิตภัณฑ์ “บรรจุภัณฑ์เฟสท์ ช้อยส์” ผลิตจากกระดาษสำหรับสัมผัสอาหาร สามารถใส่อาหารร้อนที่มีส่วนประกอบของน้ำและน้ำมันได้โดยตรงอย่างปลอดภัย ไม่รั่วซึม เหมาะสำหรับอาหารหลากหลายประเภท ทั้งยังเพิ่มสีสันและมูลค่าให้อาหารจานพิเศษด้วยการพิมพ์ลวดลายลงบนบรรจุภัณฑ์ได้ด้วย “บรรจุภัณฑ์เฟสท์ ไบโอ” ผลิตจากเยื่อยูคาลิปตัส 100% จากป่าปลูกเชิงพาณิชย์ สัมผัสอาหารได้โดยตรงเป็นมิตรต่อสิ่งแวดล้อม ย่อยสลายได้ภายใน 60 วัน สะดวกในการอุ่นร้อน นำเข้าไมโครเวฟได้ และ “นวัตกรรมถาดกระดาษเนื้อสดแช่เย็น”สามารถใช้งานได้ในอุณภูมิต่ำ 3-5 องศาเซลเซียส และยังคงความแข็งแรง ไม่ยุบยวบแม้จะอยู่ในสภาวะเปียกชื้น ได้รับการรับรองจากฉลาก SCG Green choice ที่สามารถเพิ่มปริมาณการใช้วัตถุดิบหมุนเวียนที่สามารถปลูกใหม่ทดแทนได้ (Renewable material) ได้อย่างน้อย 80% ซึ่งได้ยื่นขอรับความคุ้มครองทางด้านสิทธิบัตรการออกแบบผลิตภัณฑ์ อนุสิทธิบัตร และเครื่องหมายการค้า



**A display of food on a stand

Description automatically generated**

**3. กระเบื้องลายดอกโบตั๋นจาก SCG Smart Living**

กระเบื้องปูพื้นลวดลายโบตั๋น เป็น Exclusive Series ที่ออกแบบร่วมกับทางกรุงเทพมหานครเพื่อใช้ปรับปรุงทางเท้าย่านเยาวราช โดยออกแบบเป็นลายดอกโบตั๋น สะท้อนถึงอัตลักษณ์ย่านเยาวราชที่เป็นแหล่งชุมชนชาวไทยเชื้อสายจีน มีความหมายที่ดี แสดงถึงความร่ำรวย มั่งคั่ง มีโชคลาภ ใช้เทคโนโลยีการพ่นผิวแบบพิเศษ (Shot Blast) ทำให้เกิดลวดลายที่สวยงาม คงทน ไม่ลื่น (R10) ปลอดภัยต่อผู้ใช้งาน และยังมีกระบวนการผลิตที่คำนึงถึงสิ่งแวดล้อมมีการเลือกใช้ Recycle Material เป็นส่วนผสมในการผลิต ซึ่งได้ยื่นขอรับความคุ้มครองทางด้านสิทธิบัตรการออกแบบผลิตภัณฑ์



**4. MANGO STICKY RICE DECORATIVE TILES จาก COTTO**

 กระเบื้องเซรามิกส์ตกแต่งสำหรับปูพื้นเเละบุผนัง ผ่านการตัดด้วยระบบ waterjet เกิดเป็นลวดลายที่มีเอกลักษณ์ แรงบันดาลใจจาก "ข้าวเหนียวมะม่วง" โดยนำลักษณะเส้นสายรูปทรงของมะม่วง มาลดทอนให้ดูทันสมัย โทนสีเหลือง ส้ม แทนระดับความสุกของมะม่วงที่แตกต่าง โทนสีขาวผสมผสานกับ effect ที่สร้างผิวสัมผัสเป็นเม็ดแวววาว สื่อถึงข้าวเหนียวเเละน้ำกะทิที่ราดอย่างพริ้วไหวอิสระ สร้างบรรยากาศที่สดชื่น เหมาะกับการใช้งานตกแต่งภายใน หรือสร้างเป็นศิลปะบนผนังโดดเด่นนำสมัย กระเบื้องนี้เป็นนวัตกรรมเพื่อส่งเสริม Soft Power ของไทย เพื่อขับเคลื่อนเศรษฐกิจให้เติบโตในอนาคตได้อย่างยั่งยืนซึ่งได้ยื่นขอรับความคุ้มครองทางด้านสิทธิบัตรการออกแบบผลิตภัณฑ์

ทั้งนี้เอสซีจีได้ให้ความสำคัญกับทรัพย์สินทางปัญญาซึ่งเป็นเครื่องมือในการสร้างสรรค์นวัตกรรม และถือว่าทรัพย์สินทางปัญญาเป็นทรัพย์สินที่มีค่าที่ต้องปกป้องและดูแลไม่ให้นำไปใช้หรือเผยแพร่โดยไม่ได้รับอนุญาต รวมทั้งต้องเคารพและไม่ละเมิดในทรัพย์สินทางปัญญาของผู้อื่น เอสซีจีได้ยื่นจดสิทธิบัตรนวัตกรรมไปแล้วมากกว่า 4,000 ฉบับ และได้รับ Exclusivity IP Rights โดยสร้างมูลค่าเพิ่มให้นวัตกรรมผ่าน 3 กลยุทธ์ ได้แก่ การสร้างไอเดีย (IP Creation) การคุ้มครอง (IP Protection) และการสร้างมูลค่าทางธุรกิจ (IP commercialization) ซึ่งช่วยเพิ่มความได้เปรียบในการแข่งขัน และขีดความสามารถในการสร้างสรรค์นวัตกรรม ผลิตภัณฑ์ และบริการ ที่ตอบโจทย์ผู้บริโภค นอกจากนี้เอสซีจีให้ความสำคัญทั้งการผลิต การตลาด และการขาย ซึ่งช่วยสร้างรายได้ให้ธุรกิจ



จากซ้ายไปขวา: นางสาวกองทิพย์ เศษวงศ์ Invention & Patent Expert บริษัท เอสซีจี เคมิคอลส์ จำกัด (มหาชน) หรือ SCGC, นางสาวขวัญรัก เหลืองชัยกุล Manager-Circular Economy Flagship Program บริษัท เอสซีจี เคมิคอลส์ จำกัด (มหาชน) หรือ SCGC, นางสาวอัจนา เอื้อสุนทรวัฒนา Assistant Brand Strategy & Governance Manager บริษัท เอสซีจี เคมิคอลส์ จำกัด (มหาชน) หรือ SCGC, นายนิวัฒน์ อธิวัฒนานนท์ Polymers Technology & Product Development Director บริษัทไทยโพลิเอททีลีน จำกัด ตัวแทนเอสซีจี, นายวุฒิไกร ลีวีระพันธุ์  ปลัดกระทรวงพาณิชย์, นายอาวุธ วงศ์สวัสดิ์ รองอธิบดีกรมทรัพย์สินทางปัญญา, นายชวลิต กมลสถิตกุล Head of IP Management เอสซีจี, นางสาววลัยกร รอสูงเนิน IP Management Manager บริษัทเอสซีจี ซิเมนต์-ผลิตภัณฑ์ก่อสร้าง จำกัด, นางสาวมรกต วีรพันธุ์ Manager-IP Management บริษัทเอสซีจี แพคเกจจิ้ง จำกัด (มหาชน) หรือ SCGP, นางสาวพจนีย์ โฆษิตเจริญกุล Invention & Patent Manager บริษัท เอสซีจี เคมิคอลส์ จำกัด (มหาชน) หรือ SCGC